**Közétkeztetés**

**Gyermekétkeztetési tudnivalók a 2024/2025**

**Óvodát kezdő gyermekek** szüleinek figyelmét szeretnénk felhívni, hogy a közétkeztetés igénybevételéhez az alábbi nyomtatványt szükséges kitölteniük:

* *adatkezelési nyilatkozat*,
* *5. sz. melléklet, 6 sz. melléklet* (csak abban az esetben, ha valamilyen kedvezményt (jövedelem alapú, nagycsaládos, tartósbeteg, stb.)) igénybe kívánnak venni.

Az adatkezelési nyilatkozatot az óvoda részére visszajuttatni szíveskedjenek. ([ovodatitkar@mezeskalacsovoda.hu](mailto:ovodatitkar@mezeskalacsovoda.hu)) A regisztrációt követően e-mailben fognak kapni egy regisztrációs kódot. A mellékleteket, valamint egyéb dokumentumokat az e-Menzába történő regisztrációt követően tudják feltölteni.

**A többi gyermek esetében**, akik már szerepelnek az E-menza rendszerben, de továbbra is igénybe szeretnének venni kedvezményt, a kitöltendő nyomtatvány:

* *5. sz. melléklet, 6 sz. melléklet* (csak abban az esetben, ha valamilyen kedvezményt (jövedelem alapú, nagycsaládos, tartósbeteg, stb.)) igénybe kívánnak venni.

Ezen gyermekeknél adatkezelési nyilatkozatot nem kell kitölteni!

**Általános tudnivalók az étkeztetéssel és az e-Menza rendszerrel kapcsolatban**

2022. november 1. napjától az óvodai és iskolai étkezési térítési díjak az alábbiak szerint alakulnak (a díjak az ÁFÁ-t tartalmazzák):

**Óvodások esetében**: 638 Ft/nap (háromszori étkezés)

**Regisztráció az e-Menza felületére**

Az e-Menza felülete a rakosmente.e-menza.hu oldalon érhető el. A regisztrációhoz e-mail cím, valamint jelszó megadása szükséges. Több gyermek esetében is elegendő egy alkalommal regisztrálni. Ezt követően kell bemásolni az e-mailben kapott egyszeri regisztrációs kódot. Gyermekenként egy kódot küldünk, ezt követően „+ gyermek hozzáadása” gombra kattintva hozzáadhatunk további gyermekeket is.

**Kedvezményes és térítésmentes étkezés**

**Óvodások esetében:**

- rendszeres gyermekvédelmi kedvezményben részesül (kedvezmény mértéke: 100%),

- tartósan beteg vagy fogyatékos (kedvezmény mértéke: 100%),

- családjában tartósan beteg vagy fogyatékos gyermeket nevel (kedvezmény mértéke: 100%),

- családjában három vagy több gyermeket nevelnek (kedvezmény mértéke: 100%),

- nevelésbe vételét rendelte el a gyámhatóság (kedvezmény mértéke: 100%),

- családjában az egy főre jutó havi jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130%-át (kedvezmény mértéke: 100%). 251.397 Ft/fő (nettó) 2025.01.01-től

Amennyiben gyermeke a fenti kedvezmény valamelyikére jogosult, a nyomtatványoknál található, 6-os, illetve jövedelem alapú kedvezmény esetén az 5-ös mellékletet is, valamint az azt alátámasztó dokumentumokat az e-Menza felületén a „Kedvezmény igazolások” ÚJ gombra kattintva tölthetik fel.

**Diétás étkezés**

Amennyiben gyermeke allergiás, vagy diétásan étkezik, az orvosi javaslatot/igazolást az e-Menza felületén a „Kedvezmény igazolások” ÚJ gombra kattintva tölthetik fel. A dietetikus jóváhagyását követően beállításra kerül a diéta. Az igazolás érvényességi idejének lejáratát megelőzően a rendszer figyelmeztető e-mailt küld a szülőnek.

**Étkezés megrendelése/lemondása**

Az étkezést a szülőnek minden hónap 15. napjáig kell megrendelnie az e-Menza felületén. A megrendelést követően a program proforma számlát állít ki, melyet átutalással, illetve közvetlenül bankkártyával, Simple-pay alkalmazással egyenlíthetnek ki.

Az étkezés lemondását is az e-Menza felületén tehetik meg, a lemondani kívánt napot megelőző munkanapon 8:30 óráig. A hétfői napot így csak pénteken 8:30 óráig van lehetőség lemondani.

A lemondott napok jóváírásra kerülnek a következő hónapban.

Ha a szülői felület nem működik, az [etkeztetes@rakosmente.hu](mailto:etkeztetes@rakosmente.hu) e-mail címen adhatják le megrendelésüket/lemondásukat.

**Étkezési díjvisszatérítés**

Ha a gyermek étkezése végleg megszűnik, a nyomtatványoknál található „díjvisszatérítés” nyomtatvány kitöltése után a fennmaradó összeget visszautaljuk a megadott bankszámlaszámra.

**Fenti dokumentumok a** [**https://rakosmente.hu/static-pages/kozetkeztetes**](https://rakosmente.hu/static-pages/kozetkeztetes) **oldalról, valamint a** [**www.mezeskalacsovoda.hu/dokumentumok**](http://www.mezeskalacsovoda.hu/dokumentumok) **letölthetőek.**

**Elérhetőségek:**

E-mail: [ovodatitkar@mezeskalacsovoda.hu](mailto:ovodatitkar@mezeskalacsovoda.hu)

Telefon: + 36 1 257-3893, +36 20 269-0783

**Rákosmenti Mézeskalács Óvoda**

E-mail: [etkeztetes@rakosmente.hu](mailto:etkeztetes@rakosmente.hu)

Telefon: + 36 1 253-3356, +36 1 253-3353

**Rákosmente Önkormányzata**